b'\n_START_ARTICLE_\n\xc3\x9chisrahastus\n_START_SECTION_\n\xc3\x9chisrahastuse ajalugu\n_START_PARAGRAPH_\nUmbes 3000 aastat enne Kristuse s\xc3\xbcndi andsid rikkad perekonnad laene, et toetada ettev\xc3\xb5tlust jainfrastruktuuri arengut. 1876. aastal rahastasid Prantsusmaa ja USA kodanikud oksjonite jaheategevus\xc3\xbcrituste abil USA Vabadussamba rajamist. T\xc3\xa4nap\xc3\xa4eva \xc3\xbchisrahastuse s\xc3\xbcnnikohaks peetakse Euroopat, mitte USA-d. T\xc3\xa4nap\xc3\xa4evane \xc3\xbchisrahastus on alguse saanudidufirmade rahastamisest.\n_START_SECTION_\n\xc3\x9chisrahastus Eestis\n_START_PARAGRAPH_\nEestis sai \xc3\xbchisrahastus alguse 2012. aastal, kui k\xc3\xa4ivitus portaal Hooandja, mis keskendub loovprojektidele. Hooandjas on rahastatud \xc3\xbcle 850 projekti ning annetatud ligi neli miljonit eurot. Hooandja loojad l\xc3\xb5id Eesti, \xc3\xbchtlasi kogu Baltikumi esimese osalusp\xc3\xb5hise \xc3\xbchisrahastusplatvormi Fundwise. Fundwise aitab ettev\xc3\xb5tete ideedel j\xc3\xb5uda rahvusvahelisele tasandile. Osalusp\xc3\xb5hise \xc3\xbchisrahastuse p\xc3\xb5him\xc3\xb5tteks on rahastada ettev\xc3\xb5tet, nii et investor saab ettev\xc3\xb5ttesse investeerides ka selle osaluse._NEWLINE_Eestis pole \xc3\xbchisrahastuse turg eraldi seadustega m\xc3\xa4\xc3\xa4ratletud. 2016. aasta m\xc3\xa4rtsist peab krediidiandjate ja -vahendajate seaduse j\xc3\xa4rgi olema igal krediidiandjal finantsinspektsiooni tegevusluba. Eestis on ettev\xc3\xb5tete ja investorite tegevus \xc3\xb5igusaktidega n\xc3\xb5rgalt reguleeritud. Mingil m\xc3\xa4\xc3\xa4ral aitavad ettev\xc3\xb5tjaid ja investoreid v\xc3\xb5la\xc3\xb5igusseadus ja tarbijakaitseseadus._NEWLINE_Toetus- (inglise keeles crowd-sponsoring) ja laenup\xc3\xb5hise (inglise keeles crowd-lending) \xc3\xbchisrahastuse platvormid on olnud kasutusel mitu aastat ning esimene omakapitalip\xc3\xb5hise \xc3\xbchisrahastuse platvorm alustas tegevust 2015. aasta augustis._NEWLINE_\xc3\x84riinglite kogukond on aeglaselt kasvamas. 2012. aastal loodud Eesti \xc3\xa4riinglite v\xc3\xb5rgustikul EstBAN on praegu ligikaudu 100 liiget. 2014. aastal investeeris see 65 ettev\xc3\xb5ttesse 4,8 miljonit eurot, t\xc3\xb5stes Eesti investeeringute ja SKP suhte \xc3\xbcheks k\xc3\xb5rgemaks. 2016. aasta esimesse poolde kavandati Eestis idufirmade toetamise uut seitsmeaastast programmi._NEWLINE_Eesti spordiajaloo suurim \xc3\xbchisrahastuskampaania korraldati Tartu Sepa Jalgpallikeskuse rajamiseks. 2016. aasta juulis valminud keskuse rajamiseks saadi kolmandik ehk 150 000 eurot \xc3\xbchisrahastusega. Annetajate k\xc3\xa4est koguti raha v\xc3\xa4ljaku ruutmeetrite virtuaalse m\xc3\xbc\xc3\xbcgiga._NEWLINE_\xc3\x9chisrahastusplatvorm Crowdestate koost\xc3\xb6\xc3\xb6s Endover Kinnisvaraga on teinud \xc3\xbchisrahastuse ajalugu. K\xc3\xb5igest kolme p\xc3\xa4evaga koguti v\xc3\xa4ikeinvestorite kaasabil Lasnam\xc3\xa4e uusarendusse rekordilised 1,5 miljonit eurot. Projekti andis panuse 1100 investorit 26 riigist. See on suurim summa, mis on Eestis \xc3\xbchekordse rahastusprojektina kogutud.'